Umsakazi Obe Lodumo UCaroline Gombakomba Akasekho
Umuyi osebenzele iZBC leStuydio 7 ubhubhele eMelika ngemva kokulwisana lomkhuhlane wemvukuzane
Umsakaziobe ledumo esethula izindaba okweminyaka edlula elitshumi emisakazweni oweZBClalapha eStudio 7 uCaroline Gombakomba akasekho. UCarol obhubhe izolo eminiesibhedlela seHoly Cross edholobheni leSilver Spring eMaryland khonapha kweleMelika ngemva kokulwisana lomkhuhlane wemvukuzane. Umuyi obhubhe eseleminyakaengamatshumi amane utshiye indodakazi yakhe uNakiso. EseZBC usebenze okweminyakaethile esethula uhlelo lweNewsreel leNewsbeat emisakazweni yeRadio 1 le 3. UsebenzeleiZBC okweminyaka ethile wazosuka ngomnyaka ka2001 elubhekise eCanada okulaphokeasukele khona esezosebenzela umsakazo weStudio 7.Engapha eStudio 7usebenzeekhuthele kakhulu esethula izindaba zezombusazwe, zenhalala kahle kazulu kodwaegxile kakhulu kakhulu kwezempilakahle. Udadewabo uNkosikazi Nellie Kaiookhulume emsakazweni weStudio umgcaze njengomunu obe khuthele ele nhliziyoenhle elozwalo wathi ulokudana okukhulu yikulahlekelwa okwenze imuli yakwabo. Inengilenthathelizindaba zeZimbabwe lasemhlabeni jikelele zemaphephandabeni kanyelemisakazweni zamukele ngokudana langokwethuka okukhulu imfa kaCarol. Abalalelibalumsakazo lababemlalela esese ZBC labo bamukele ngokudana okukhulungokulahlekelwa liqawe lemisakazweni. Abasebenzelaye labamaziyo emhlabeni jikelele lokhe bethumela imuli kanye lase Studioamazwi okulila lawe ndunduzo okuveza ubuntu akade eyibo bona esaphila. Imuli yonkeyomsakazo weStudio 7 leVoice of America iphakathi kokulila ngokulahlekelwaokukhulu kangaka. Sithi lala ngokuthula ntomb’ ndala, uwusebenzile wawufezisaumsebenzi wakho okubukekayo, lala ngokuthula qhawe lethu.